Капылка

Капылка — рака ў горадзе Горкі Магілёўскай вобласці, прыток ракі Парасіцы. Разам з чыгунках, Проняй і Парасіцай падзяляе горад на некалькі частак. З'яўляецца элементам гідраграфічнай сеткі горада, адносіцца да  катэгорыі малых рэк.

Пойма Капылкі мае шырыню 50–100 м, берагі стромкія і абрывістыя. Рэчышча звілістае, шырынёй 2–4 м, у верхнім цячэнні зарэгулявана сажалкамі. Сажалкі на рэках Капылка і Парасіца выкарыстоўваюцца для кароткатэрміновага адпачынку. На іх берагах абсталяваны месцы для адпачынку і купання, пляжы.

 Гісторыя 
Капылка яшчэ ў канцы ХІХ стагоддзя была паўнаводнай. Гэта добра бачна на гравюры з кнігі «Живописная Россия. Литовское и Белорусское Полессе» 1882 году, перавыдадзенай у Мінску ў 1993 годзе.

Сучасны выгляд Капылка займела пасля фармавання на ейнай аснове Верхняй і Ніжняй сажалак (азёр) у Горках, для іх Капылка служыць крыніцай сілкавання.

На левым беразе Капылкі ў пачатку вуліцы Матросава знаходзіцца гарадзішча 1-га тысячагоддзя.

 Крыніцы 

Катэгорыя:Рэкі паводле алфавіта
Катэгорыя:Рэкі Горацкага раёна